钦定古今图书集成/明伦汇编/交谊典/第047卷 > 《谢李审言遗酒》前人
## 钦定古今图书集成/明伦汇编/交谊典/第047卷 > 《谢李审言遗酒》前人

“大梁美酒斗千钱，欲饮尝被饥窘煎。经时一滴不入
口，漱齿费尽华池泉。昨日灵昌兵吏至，馈壶曾不候
报笺。赤泥圻封倾瓦盎，母妻共尝婢流涎。邻家卜萄
未结子，引蔓垂过高墙巅。当街买杏已黄熟，独堆百
颗充盘筵。”老年牙疏不喜肉，况乃下箸无腥膻。空肠
易醉忽酩酊，倒头梦到上帝前。赐臣苍龙跨入月，不
意正值姮娥眠。无人来顾傍玉兔，便取作腊下九天。
拔毛为笔笔如椽，狂吟一埽一百篇。其间长句寄东
郡，东郡太守终始贤。切莫汲竭滑公井，留酿此醑时
我传。